stanford-oval/wikipedia huggingface dataset:
เดอะแร็ปเปอร์ (ฤดูกาลที่ 2)
รอบ Final Rhyme > Episode 17 (3 มิถุนายน พ.ศ. 2562)

สัปดาห์ที่ 17 ออกอากาศเมื่อวันที่ 3 มิถุนายน พ.ศ. 2562
| รหัส | ผู้เข้าแข่งขัน | ทีม | เพลง | ผลการแข่งขัน |
| --- | --- | --- | --- | --- |
| TR01 | มินนี่ MILLI | ฟักกลิ้งฮีโร่ | ผู้ชายห่วย ๆ (มาช่า วัฒนพานิช) | ไม่ติด 1 ใน 3 |
| TR02 | กร AUTTA | TWOPEE | อยากรู้..เสมอมา (แทททูคัลเลอร์ Feat. กรีสซี คาเฟ) | รองชนะเลิศ |
| TR03 | J JAZZSPER | UrboyTJ | ไหง่ง่อง (ตั๊กแตน ชลดา) | ไม่ติด 1 ใน 3 |
| TR04 | เพิ่ม Perm.YARB | ฟักกลิ้งฮีโร่ | วิชาตัวเบา (บอดี้สแลม) | ไม่ติด 1 ใน 3 |
| TR05 | โก๊ะ VANGOE | ปู่จ๋าน | ไม่ตลก (อ่ำ อัมรินทร์) | ไม่ติด 1 ใน 3 |
| TR06 | โอม SARAN | ฟักกลิ้งฮีโร่ | แค่ไหน แค่นั้น (บอย อิแมจิน) | ไม่ติด 1 ใน 3 |
| TR07 | เนม NAME MT | TWOPEE | เงินน่ะมีไหม (พุ่มพวง ดวงจันทร์) | รองชนะเลิศ |
| TR08 | แชมป์ MAIYARAP | UrboyTJ | คนที่ฆ่าฉัน (ซิลลี่ ฟูลส์) | ชนะเลิศ |
ถนนเจริญราษฎร์

|  ถนนเจริญราษฎร์> ข้อมูลของเส้นทาง |
| --- | --- |
ความยาว: 3.5 กิโลเมตร (2.2 ไมล์)
มีขึ้นเมื่อ: พ.ศ. 2540–ปัจจุบัน
ทางแยกที่สำคัญ
ปลายทางทิศเหนือ:  แยกสาทร-สุรศักดิ์ ในเขตสาทร กรุงเทพมหานคร
ปลายทางทิศใต้:  แยกเจริญราษฎร์ ในเขตบางคอแหลม กรุงเทพมหานคร
ถนนเจริญราษฎร์ (อักษรโรมัน: Thanon Charoen Rat) เป็นเส้นทางการคมนาคมในพื้นที่เขตสาทรและเขตบางคอแหลม กรุงเทพมหานคร โดยเริ่มต้นจากถนนสาทรใต้ที่ทางแยกสาทร-สุรศักดิ์ในพื้นที่แขวงยานนาวา เขตสาทร แล้วเลียบใต้ทางพิเศษศรีรัชไปทางทิศใต้ เข้าพื้นที่แขวงทุ่งวัดดอน ก่อนตัดกับถนนจันทน์ที่ทางแยกเจริญราษฎร์-จันทน์ จากนั้นจึงแยกออกจากแนวทางพิเศษ เข้าพื้นที่แขวงบางโคล่ เขตบางคอแหลม แล้วมุ่งไปทางทิศตะวันตกเฉียงใต้ จนกระทั่งบรรจบกับถนนพระรามที่ 3 ที่ทางแยกเจริญราษฎร์ (ระหว่างคลองบางโคล่กลางกับคลองบางโคล่สาร) ระยะทางรวมประมาณ 3.5 กิโลเมตร
ประวัติ

ถนนเจริญราษฎร์ตัดขึ้นตามพระราชกฤษฎีกากำหนดเขตที่ดินในบริเวณที่ที่จะเวนคืนในท้องที่แขวงยานนาวา แขวงทุ่งวัดดอน และแขวงบางโคล่ เขตยานนาวา กรุงเทพมหานคร พ.ศ. 2526 โดยมีแนวเส้นทางตัดผ่านซอยสาทร 17 (โรงน้ำแข็ง) ซอยเจริญกรุง 57 (ดอนกุศล) ถนนจันทน์ ซอยอยู่ดี ซอยเจริญกรุง 107 (ประดู่ 1) และถนนเจ้าพระยา ไปสิ้นสุดที่แม่น้ำเจ้าพระยา (เมื่อก่อสร้างจริงสิ้นสุดที่ถนนเจ้าพระยา) เนื่องจากระบบถนนสายต่าง ๆ ในพื้นที่เขตยานนาวาขณะนั้นมีเขตทางแคบมากและมีเส้นทางคดเคี้ยวไปมา จึงต้องตัดถนนขึ้นเพื่อแบ่งเบาปริมาณการจราจรบนถนนที่อยู่โดยรอบ เช่น ถนนเจริญกรุง ถนนสาธร และถนนจันทน์แต่กฎหมายดังกล่าวได้หมดอายุบังคับใช้ไปก่อนที่กรุงเทพมหานครจะสำรวจแนวเขตที่ดินที่จะเวนคืนให้แล้วเสร็จ จึงได้ออกพระราชกฤษฎีกาเดียวกันอีกครั้งใน พ.ศ. 2531 จากนั้นจึงเริ่มก่อสร้างจนเสร็จและเปิดการจราจรใน พ.ศ. 2540 ประชาชนทั่วไปรวมทั้งหน่วยงานราชการเรียกถนนสายนี้ว่า ถนนเหนือ-ใต้ หรือ ถนนสาทรตัดใหม่ จนกระทั่งใ พ.ศ. 2544 กรุงเทพมหานครได้ตั้งชื่อถนนสายนี้ใหม่ว่า ถนนเจริญราษฎร์ ตามที่สำนักงานเขตบางคอแหลมเสนอไป เนื่องจากเจริญราษฎร์เป็นชื่อที่มีความหมายและยังคล้องกับถนนเจริญกรุงและถนนเจริญนครที่อยู่ในแนวขนานกันอีกด้วย
ชิโซะ

| Perilla |
| --- | --- |

Green Shiso

การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Eudicots
ไม่ได้จัดลำดับ:: Asterids
อันดับ:: Lamiales
วงศ์:: Lamiaceae
สกุล:: Perilla L.

ชิโซะ (ญี่ปุ่น: 紫蘇 シソ shiso) เป็นพืชชนิดหนึ่งมีชื่อเรียกทางวิทยาศาสตร์ว่า Perilla frutescens var. crispa ในประเทศญี่ปุ่นใบชิโซะมีกลิ่นฉุนเฉพาะที่ไม่สามารถเทียบเคียงกับผักของไทยที่มีกลิ่นฉุนเหมือนกันได้ แต่ว่าใบชิโซะมีคุณค่าทางโภชนาการที่ให้วิตามินเอ บี ซี และกลิ่นเฉพาะนี้เองที่ช่วยดับคาวของอาหารทะเลได้
ใบชิโซะมักใช้ประกอบอาหาร หรือใช้ประดับจานอาหารประเภทปลาดิบ ในประเทศเกาหลีเมล็ดของต้นชิโซะยังใช้ทำน้ำมันประกอบอาหาร ต้นชิโซะนั้นมีหลายพันธุ์ เช่น Green Shiso และ Red Shiso เป็นต้น
ทเวนตีเฟิสต์เซนจูรีทาวเวอร์

| 21st Century Tower |
| --- | --- |
21st Century Tower on Sheikh Zayed Road (skyscraper furthest right)

ข้อมูลทั่วไป
สถานะ: เสร็จสมบูรณ์
ประเภท: สถานที่อาศัย
ที่ตั้ง: ดูไบ, สหรัฐอาหรับเอมิเรตส์
เริ่มสร้าง: 2001
แล้วเสร็จ: 2003
เจ้าของ: A W Rostamani Real Estate
ความสูง
เสาอากาศ: 269 m (883 ft)
หลังคา: 240 m (787 ft)
ชั้นบนสุด: 185.7 m (609 ft)
ข้อมูลทางเทคนิค
จำนวนชั้น: 55
ลิฟต์: 7
การออกแบบและการก่อสร้าง
สถาปนิก: WS Atkins and Partners
21st Century Tower เป็นตึกระฟ้าตั้งอยู่บนถนน Sheikh Zayed ในเมืองดูไบ, สหรัฐอาหรับเอมิเรตส์ มีความสูงทั้งหมด 240 เมตร ประกอบด้วย 55 ชั้น ในขณะที่การก่อสร้างเสร็จสมบูรณ์ในปี 2003 ตึกนี้ได้ถือเป็นตึกที่พักอาศัยที่สูงที่สุดในโลก ซึ่งในท้ายที่สุดได้ถูกแซงโดยยูเรกาทาวเวอร์ในเมลเบิร์น, ออสเตรเลีย ในปี 2006 ซึ่งสูง 292.3 เมตร และเป็นตึกที่สูงที่สุดในเมลเบิร์นขณะนั้นอีกด้วย
ดูเพิ่ม

รายชื่อตึกที่สูงที่สุดในดูไบ
ลิงค์เพิ่มเติม

SkyscraperPage.com
Emporis
25°12′39″N 55°16′34″E﻿ / ﻿25.21083°N 55.27611°E﻿ / 25.21083; 55.27611
ทองเนื้อแท้

| ทองเนื้อแท้ |
| --- | --- |
สร้างโดย: บริษัท โก ออน เอ็นเตอร์เทนเม้นท์ จำกัด
เขียนโดย: ชโนวรรณ วิสุทธิ์(บทประพันธ์)
กำกับโดย: ยุทธนา ลอพันธ์ไพบูลย์
แสดงนำ: สหรัถ สังคปรีชา พรชิตา ณ สงขลา พิษณุ นิ่มสกุล ธนากร โปษยานนท์ พิมลรัตน์ พิศลยบุตร 
ดนตรีแก่นเรื่องเปิด: หนึ่งในไม่กี่คน   ร้องโดย สุนิตา ลีติกุล
ดนตรีแก่นเรื่องปิด: วันนี้...พรุ่งนี้   ร้องโดย  พิษณุ นิ่มสกุล
จำนวนตอน: 13 ตอน
การผลิต
ผู้อำนวยการผลิต: วรายุฑ มิลินทจินดา ปรารถนา สัชฌุกร
ความยาวตอน: 120 นาที
ออกอากาศ
เครือข่าย: สถานีวิทยุโทรทัศน์ไทยทีวีสีช่อง 3
ออกอากาศ: 31 พฤษภาคม พ.ศ. 2551 – 28 มิถุนายน พ.ศ. 2551
ทองเนื้อแท้ บทประพันธ์ของ  ชโนวรรณ วิสุทธิ์ ได้ถูกนำมาสร้างเป็นละครโทรทัศน์ เมื่อปี พ.ศ. 2551  ผลิตโดย บริษัท โก ออน เอ็นเตอร์เทนเม้นท์ จำกัด โดยผู้จัด วรายุฑ มิลินทจินดา,ปรารถนา สัชฌุกร กำกับการแสดงโดย ยุทธนา ลอพันธ์ไพบูลย์
ออกอากาศ : เวลา 20.30 น. ทุกวันศุกร์ - เสาร์ – อาทิตย์ทางสถานีวิทยุโทรทัศน์ไทยทีวีสีช่อง 3  เริ่มออกอากาศตอนแรกวันเสาร์ที่ 31 พฤษภาคม พ.ศ. 2551 จนถึงวันที่ 28 มิถุนายน พ.ศ. 2551
รายนามนักแสดง

| บทบาท | นักแสดง |
| --- | --- |
นพนัย: สหรัถ สังคปรีชา
นวลทอง: พรชิตา ณ สงขลา
แทน: พิษณุ นิ่มสกุล
น้องหนู: ชิดจันทร์ รุจิพรรณ
พรสวรรค์: พิมลรัตน์ พิศลยบุตร
ปัญญา: พิเชษฐ์ไชย ผลดี
ณรงค์: ธนากร โปษยานนท์
พจนา: เกรียงไกร อุณหะนันทน์
ศรีบังอร: สุพรรษา เนื่องภิรมย์
รายนามนักแสดง > คาแร็คเตอร์ตัวละคร

สหรัถ สังคปรีชา -- นพนัย -- 
ผู้ชายจิตใจดี นุ่มนวล มีเสน่ห์ต่อเพศตรงข้าม ขยัน อดทน มั่นคงในความรัก เป็น คนลึกซึ้ง โรแมนติก ยอมทนได้เพื่อให้คนที่ตัวเองรักมีความสุข แม้จะเป็นความเจ็บปวดของตัวเอง
พรชิตา ณ สงขลา -- นวลทอง -- 
หญิงสาว สวย เป็นเด็กกำพร้าแม่ตายแต่เล็ก เป็นคนสู้ชีวิตยึดมั่นในความดีและ ความกตัญญูรู้คุณเป็นที่ตั้ง เกลียดความไม่ถูกต้อง รักเดียวใจเดียว แต่ต้องพบกับความทุกข์ในความรัก เพราะมักจะเห็นแก่ความสุขของคนอื่นก่อนตัวเอง ยอมทำทุกอย่างเพื่อผู้มีพระคุณ
พิษณุ นิ่มสกุล -- แทน -- 
ผู้ชายใจดี ขี้สงสาร ใจอ่อน จนบางทีดูเหมือนอ่อนแอ หลงรักนวลโดยไม่รู้ว่าเป็น ความรักแบบพี่น้อง เผลอไผลได้เสียกับน้องหนู และเพิ่งรู้ใจตัวเองว่ารัก จึงเฝ้าดูแลน้องหนูด้วยความจงรักภักดี ทนมองคนรักแต่งงานอยู่กินกับคนอื่นทั้งที่น้องหนูตั้งท้องกับตนแต่ก็ไม่เคยปริปาก สุดท้าย ต้องรับเลี้ยงลูกคนเดียวเพราะน้องหนูตาย
ชิดจันทร์ รุจิพรรณ -- น้องหนู --
หญิงสาว อ่อนแอ ขี้โรค มีน้ำใจ แต่หลงผิดเพราะความรักบังตา สุดท้ายก็ต้อง ตายเพราะความอ่อนแอ ของตัวเอง
พิมลรัตน์ พิศลยบุตร -- พรสวรรค์ --
ผู้หญิงสวยฉาบเช่นดอกไม้พลาสติก แต่งตัวจัด บ้าวัตถุ เอาแต่ใจตัว ขี้อิจฉา ไม่รู้ผิดชอบชั่วดี เพราะถูกเลี้ยงดูมาแบบผิดๆ แต่ก็มีความดีที่กตัญญู ช่วยเหลือครอบครัวในสถานการณ์คับขัน แต่เพราะไม่เคยพบรักแท้ มีเพศสัมพันธ์ครั้งแรกเพราะต้องขายตัวใช้หนี้แทนพ่อ จึงไม่รู้จัก ความรักเป็นอย่างไร สุดท้ายติดเอดส์ จึงเดินหน้าทำทุกทางเพื่อเงินและความสุขสบาย แต่ก็ ต้องแพ้ภัยตัวเองและจบชีวิตในที่สุด
พิเชษฐ์ไชย ผลดี -- ปัญญา -- 
เกเร พูดจาขวานผ่าซาก นับถือวัตถุเหมือนพี่สาว แต่สุดท้ายชีวิตหักเห เพราะ ความเลือดร้อนทำให้ ฆ่าคนตาย ชีวิตต้องระหกระเหินหนีตำรวจ สุดท้ายกลับใจเป็นคนดี แต่ก็ต้องพบโศกนาฏกรรม เพราะ ช่วยชีวิตแม่ เป็นการทำดีครั้งสุดท้ายก่อนตาย
ธนากร โปษยานนท์ -- ณรงค์ -- 
นักธุรกิจเงินหนา เห็นผู้หญิงเป็นเหยื่ออารมณ์ คิดว่าเงินซื้อทุกอย่างได้ ซื้อตัว นวลทองมาเป็นเมีย สุดท้ายหลงรักนวลทองด้วยใจจริง พยายามเปลี่ยนแปลงตัวเองเพื่อเอาชนะใจนวลทองแต่ไม่เป็นผล ยอมแพ้ความดีของนวลทอง และยอมแพ้ต่อรักแท้ของนพนัย คืนอิสระให้นวลทองในที่สุด
เกรียงไกร อุณหะนันทน์ -- พจนา --
สามีแสนดีของศรีบังอร เป็นผู้ชายอบอุ่น รักครอบครัว ยุติธรรม แต่ถูกมรสุม เศรษฐกิจทำให้ธุรกิจล้มละลาย แต่ก็ยังสู้ สุดท้ายยอมแพ้เพราะความเสียใจที่ลูกตาย
สุพรรษา เนื่องภิรมย์ -- ศรีบังอร -- 
เป็นทั้งภรรยาและแม่ที่แสนดี จิตใจดีมีเมตตา รักครอบครัวและรักนวลทอง เหมือนลูกแท้ๆ แต่ก็ถูกมรสุม ทั้งเรื่องธุรกิจและสุขภาพ แต่เพราะพลังใจเข็มแข็งทำให้อยู่รอดและมีพลังมากพอจะทำดีต่อทุกคน
รายชื่อเพลงประกอบละคร

เพลง หนึ่งในไม่กี่คน (ศิลปิน สหรัถ สังคปรีชา)
เพลง หนึ่งในไม่กี่คน (ศิลปิน  สุนิตา ลีติกุล)
เพลง วันนี้...พรุ่งนี้  (ศิลปิน พิษณุ นิ่มสกุล)
แหล่งข้อมูล

ละคร ทองเนื้อแท้ ไทยทีวีสีช่อง 3
"ทองเนื้อแท้" : เรื่องย่อ อุ่นเครื่องก่อนออนแอร์
รวมข่าวจากละครทองเนื้อแท้
เรื่องย่อและคาแร็คเตอร์ตัวละคร ทองเนื้อแท้
ตำบลช่อแล

| ตำบลช่อแล |
| --- | --- |
ตำบล
การถอดเสียงอักษรโรมัน
 • อักษรโรมัน: Tambon Cho Lae
เขื่อนแม่งัดสมบูรณ์ชล
ประเทศ: ไทย
จังหวัด: เชียงใหม่
อำเภอ: แม่แตง
พื้นที่
 • ทั้งหมด: 10.25 ตร.กม. (3.96 ตร.ไมล์)
ประชากร (2566)
 • ทั้งหมด: 4,139 คน
 • ความหนาแน่น: 403.80 คน/ตร.กม. (1,045.8 คน/ตร.ไมล์)
รหัสไปรษณีย์ : 50150
รหัสภูมิศาสตร์: 500604
 ส่วนหนึ่งของสารานุกรมประเทศไทย
ช่อแล เป็นตำบลในอำเภอแม่แตง จังหวัดเชียงใหม่ มีพื้นที่ทั้งตำบลอยู่ในเทศบาลเมืองเมืองแกนพัฒนา เป็นที่ตั้งของเขื่อนแม่งัดสมบูรณ์ชล และมีพื้นที่บางส่วนอยู่ในอุทยานแห่งชาติศรีลานนา
ที่ตั้งและอาณาเขต

ตำบลช่อแลมีอาณาเขตติดต่อกับเขตการปกครองข้างเคียงดังต่อไปนี้
ทิศเหนือ ติดต่อกับตำบลบ้านเป้า
ทิศตะวันออก ติดต่อกับตำบลแม่หอพระ
ทิศใต้ ติดต่อกับตำบลแม่หอพระ
ทิศตะวันตก ติดต่อกับตำบลอินทขิล
ประวัติ

ช่อแล ก่อตั้งเป็นหมู่บ้านเมื่อ พ.ศ. 2317 มีความเกี่ยวข้องปรากฏในตำนานเมืองแกน มีการสันนิษฐานว่าบริเวณหมู่บ้านช่อแลสมัยก่อนเป็นชุมชนของชาวลัวะมาก่อน ซึ่งปัจจุบันได้ผสมผสานกลมกลืนกับชาวพื้นเมืองไปแล้ว คนกลุ่มแรกที่มาเริ่มก่อตั้งหมู่บ้านเป็นกลุ่มคนจากหลากหลายชาติพันธุ์ ทั้งชาวลัวะ ชาวไทเขิน และชาวไทลื้อ ที่ได้เดินทางอพยพมารวมตัวกันสร้างหมู่บ้านขึ้นบริเวณริมลำน้ำแม่ปิง และลำน้ำแม่งัด
โดยชื่อ ช่อแล แบ่งเป็น 2 นัยตามคำบอกเล่าและหลักฐานที่ศึกษาไว้ นัยแรก สันนิษฐานว่าครั้งหนึ่งพระพุทธเจ้าเคยเสด็จมาประทับที่พระธาตุแม่หอพระ และได้ทอดพระเนตรไปทางทิศเหนือเห็นต้นยางสูงงาม จึงให้พระมหาเถระเอาเกศาไปบรรจุไว้ ณ ที่ตรงและให้ชื่อว่า บ้านยางแล ต่อมาจึงได้เปลี่ยนชื่อมาเป็น ช่อแล นัยสอง สันนิษฐานว่า คำว่า ช่อแล เป็นชื่อเรียกของพรรณไม้ชนิดหนึ่งมีดอกเป็นพวงใช้ต้มและแกง ชาวพื้นเมืองจึงเรียกว่า ชะแล หรือ สะแล
พ.ศ. 2511 พ.ต.อ.นิรันดร ชัยนาม ผู้ว่าราชการจังหวัดเชียงใหม่ ร่วมกับกำนันตำบลช่อแล กำนันตำบลอินทขิล ผู้ใหญ่บ้านและผู้นำชุมชน ได้พิจารณาพื้นที่ทั้งตำบลช่อแล และบางส่วนของตำบลอินทขิล เป็นพื้นที่ตั้งของชุมชน ตลาด โรงสี สถานีบ่มใบยา จึงตั้งเป็น สุขาภิบาลเมืองแกนพัฒนา และต่อมาในปี พ.ศ. 2542 สุขาภิบาลเมืองแกนพัฒนาได้รับการจัดตั้งขึ้นเป็นเทศบาลตำบล ด้วยผลของกฎหมาย
พ.ศ. 2549 เขตตำบลช่อแล และบางส่วนของตำบลอินทขิล ที่อยู่ในเขตเทศบาลตำบลเมืองแกนพัฒนา มี 16 หมู่บ้าน พื้นที่ 24.00 ตารางกิโลเมตร ประชากร 13,766 คน และ 5,074 ครัวเรือน รายได้จริงโดยไม่รวมเงินอุดหนุนในปีงบประมาณ 2549 จำนวน 11,034,554 บาท ประชาชนในเขตเทศบาลตำบลเมืองแกนพัฒนา นายอำเภอแม่แตง และนายวิชัย ศรีขวัญ ผู้ว่าราชการจังหวัดเชียงใหม่ ให้ความเห็นชอบในการเปลี่ยนแปลงฐานะเป็นเทศบาลเมือง และได้รับการจัดตั้งเป็น เทศบาลเมืองเมืองแกนพัฒนา ในปี พ.ศ. 2550
การแบ่งเขตการปกครอง > การปกครองส่วนภูมิภาค

พื้นที่ตำบลช่อแลประกอบด้วยหมู่บ้านทั้งสิ้นจำนวน 6 หมู่บ้าน มีจำนวนประชากร 4,139 คน แบ่งเป็นชาย 2,547 คน หญิง 2,501 คน (เดือนธันวาคม 2566) เป็นตำบลที่มีจำนวนประชากรมากเป็นลำดับที่ 12 ในอำเภอแม่แตง
* ปี พ.ศ. 2558 มีการรวมผู้ที่ไม่ได้สัญชาติไทยในทะเบียนราษฎร ส่งผลให้ข้อมูลจำนวนประชากรปีดังกล่าวเพิ่มขึ้นเป็นจำนวนมาก
| หมู่บ้าน | พ> ศ. 2566 | พ> ศ. 2565 | พ> ศ. 2564 | พ> ศ. 2563 | พ> ศ. 2562 | พ> ศ. 2561 | พ> ศ. 2560 |
| --- | --- | --- | --- | --- | --- | --- | --- |
| ช่อแล | 1,887 | 1,919 | 1,940 | 1,980 | 2,008 | 2,003 | 2,020 |
| ใหม่ | 773 | 790 | 797 | 806 | 820 | 822 | 833 |
| สันป่าสัก | 589 | 605 | 614 | 623 | 631 | 640 | 645 |
| หนองบัว | 356 | 364 | 371 | 377 | 377 | 376 | 377 |
| ป่าไผ่ | 306 | 300 | 303 | 305 | 295 | 311 | 314 |
| วังดิน | 228 | 234 | 238 | 239 | 239 | 238 | 238 |
| รวม | 4,139 | 4,212 | 4,263 | 4,330 | 4,370 | 4,390 | 4,427 |
เขื่อนแม่งัดสมบูรณ์ชล
ซูเปอร์นักรบดับทัพอสูร

| ซูเปอร์นักรบดับทัพอสูร |
| --- | --- |
ใบปิดภาพยนตร์ฉบับภาษาไทย
กำกับ: ดั๊ก ลีแมน
เขียนบท: คริสโตเฟอร์ แม็คควอรี่ เจซ บัตเทอร์เวิร์ธ จอห์น-เฮนรี บัตเทอร์เวิร์ธ
อำนวยการสร้าง: เออร์วิน สตอฟฟ์ ทอม ลาสซัลลี เจฟฟรี ซิลเวอร์ เกรกอรี จาคอบส์ เจสัน ฮอฟฟ์ส
นักแสดงนำ: ทอม ครูซ เอมิลี บลันต์ บิลล์ แพกซ์ตัน เบรนแดน กลีสัน
กำกับภาพ: ดีออน บีบิ
ตัดต่อ: เจมส์ เฮอร์เบิร์ต ลอรา เจนนิงส์
ดนตรีประกอบ: คริสตอฟ เบคก์
ผู้จัดจำหน่าย: วอร์เนอร์บราเธอร์สพิกเจอร์ส
วันฉาย:   28 พฤษภาคม ค.ศ. 2014 (2014-05-28) (ลอนดอนไอแมกซ์)  6 มิถุนายน ค.ศ. 2014 (2014-06-06) (สหรัฐ) 
ความยาว: 113 นาที
ประเทศ: สหรัฐ
ภาษา: อังกฤษ
ทุนสร้าง: 178 ล้านดอลลาร์สหรัฐ
ทำเงิน: 370.5 ล้านดอลลาร์สหรัฐ
ซูเปอร์นักรบดับทัพอสูร (อังกฤษ: Edge of Tomorrow) คือ ภาพยนตร์อเมริกันปี พ.ศ. 2557 แนวนิยายวิทยาศาสตร์ทหาร กำกับโดย ดั๊ก ลีแมน นำแสดงโดย ทอม ครูซ และเอมิลี บลันต์ และเขียนบทโดย คริสโตเฟอร์ แม็คควอรี่ เจซ บัตเทอร์เวิร์ธ และจอห์น-เฮนรี บัตเทอร์เวิร์ธ
เนื่อเรื่องของภาพยนตร์เรื่องนี้ถูกดัดแปลงมาจากไลต์โนเวลเรื่อง ออลยูนีดอิสคิล ของฮิโระชิ ซะกุระซะกะ โดยมีฉากหลังเป็นโลกมนุษย์ในปี พ.ศ. 2563 เล่าเรื่องของบิล เคจ (แสดงโดยครูซ) ทหารจากหน่วยประชาสัมพันธ์กองทัพที่ถูกลงโทษให้ไปร่วมรบในสงครามครั้งใหญ่ระหว่างมนุษย์กับมนุษย์ต่างดาวเผ่าที่ชื่อ “มิมิก” ที่มาบุกโลกตั้งแต่ปี พ.ศ. 2558 เขาถูกสังหารในสงครามครั้งนั้น แต่ก็กลับฟื้นขึ้นมาอีกครั้งในวันก่อนหน้าที่จะเกิดสงครามหนึ่งวัน หลังจากนั้น ทุกครั้งที่เขาเสียชีวิตเขาจะกลับมาฟื้นที่เดิมเวลาเดิม และต้องดำเนินชีวิตเช่นเดิม เคจจึงแก้ปัญหาด้วยการร่วมมือกับริตา วราทัสกี (แสดงโดยบรันต์) นักรบหญิงจากหน่วยรบพิเศษ เพื่อหาทางเอาชนะมิมิกและหลุดพ้นจากวังวนดังกล่าว
ภาพยนตร์เรื่องนี้ผลิตโดยบริษัทวอร์เนอร์บราเธอร์ส ร่วมกับบริษัท 3 อาร์ตส์เอนเตอร์เทนเมนต์ บริษัทวิซมีเดีย และบริษัทวิลเลจโรดโชว์ เริ่มถ่ายทำช่วงปลายปี พ.ศ. 2555 ที่ประเทศอังกฤษ เข้าฉายเมื่อวันที่ 28 พฤษภาคม 2557 ใน 28 ประเทศ เช่น สหราชอาณาจักร บราซิล เยอรมนี สเปน อินโดนีเซีย ฯลฯ และฉายเมื่อวันที่ 6 มิถุนายนของปีเดียวกันเพิ่มอีก 36 ประเทศ เช่น สหรัฐอเมริกา แคนาดา ออสเตรเลีย จีน รัสเซีย ฯลฯ โดยทำรายได้กว่า 370 ล้านดอลลาร์สหรัฐ และได้รับคำวิจารณ์ในเชิงบวกเป็นส่วนใหญ่
นักแสดง

ทอม ครูซ แสดงเป็น พันตรี วิลเลียม “บิลล์” เคจ
เอมิลี บลันต์ แสดงเป็น สิบเอกหญิง ริตา โรส วราทัสกี
บิลล์ แพกซ์ตัน แสดงเป็น จ่าสิบเอก แฟเรลล์
เบรนแดน กลีสัน แสดงเป็น พลเอก บริกแฮม
คิกค์ เกอร์รี แสดงเป็น กริฟฟ์
Dragomir Mrsic แสดงเป็น คันต์ซ
ชาร์ลอตต์ ไรลีย์ แสดงเป็น แนนส์
โทนี เวย์ แสดงเป็น คิมเมล
โจนัส อาร์มสตรอง แสดงเป็น สกินเนอร์
ฟรานซ์ ดราเมห์ แสดงเป็น ฟอร์ด
มะซะโยะชิ ฮะเนะดะ แสดงเป็น ทะเกะดะ
โนอาห์ เทย์เลอร์ แสดงเป็น ดร. คาร์เตอร์
การผลิต

ภาพยนตร์เรื่องนี้ผลิตโดยบริษัทวอร์เนอร์บราเธอร์สและวิลเลจโรดโชว์พิกเจอร์ส ร่วมกับบริษัทโปรดักชัน 3 อาร์ตส์เอนเตอร์เทนเมนต์และวิซโปรดักชันส์ ใช้งบประมาณทั้งสิ้น 178 ล้านดอลลาร์สหรัฐ
การผลิต > บทภาพยนตร์

บทภาพยนตร์เรื่องนี้ดัดแปลงมาจากไลต์โนเวลญี่ปุ่นเรื่อง ออลยูนีดอิสคิล ของฮิโระชิ ซะกุระซะกะ ซึ่งบริษัทวิซมีเดียถือลิขสิทธิ์จัดจำหน่ายในทวีปอเมริกาเหนือโดยเริ่มจัดจำหน่ายในปี พ.ศ. 2552 โดยเออร์วิน สตอฟฟ์ เจ้าของบริษัท 3 อาร์ตส์เอนเตอร์เทนเมนต์ สนใจเนื้อเรื่องของไลต์โนเวลเรื่องนี้และขอซื้อลิขสิทธิ์ดังกล่าวมาสร้างเป็นบทภาพยนตร์ โดยสตอฟฟ์ได้ว่าจ้างดันเต ฮาร์เปอร์ มาทำหน้าที่ร่างบทภาพยนตร์ร่างแรกเพื่อนำเสนอขายสตูดิโอภาพยนตร์ ซึ่งต่อมาในเดือนเมษายน พ.ศ. 2553 บริษัทวอร์เนอร์บราเธอร์สตกลงซื้อลิขสิทธิ์ในร่างดังกล่าวเป็นเงินทั้งสิ้น 3 ล้านดอลลาร์สหรัฐ และจ้างดั๊ก ลีแมน เป็นผู้กำกับภาพยนตร์เรื่องนี้ในเดือนสิงหาคมของปีเดียวกัน
เดือนมิถุนายน พ.ศ. 2554 วอร์เนอร์ว่าจ้างโจบี แฮโรลด์ มาเขียนบทร่างที่สอง โดยก่อนการถ่ายทำ 6 เดือน ลีแมนได้พิจารณาตัดทอนบทร่างนี้ออกสองในสามส่วน และให้เจซ บัตเทอร์เวิร์ธ และจอห์น-เฮนรี บัตเทอร์เวิร์ธ นำไปเขียนใหม่ ก่อนที่จะเปลี่ยนผู้เขียนบทอีกครั้งเป็นไซมอน คินเบิร์ก และเปลี่ยนอีกครั้งเป็นคริสโตเฟอร์ แม็คควอรี่ ในท้ายที่สุด
แหล่งข้อมูลอื่น

เว็บไซต์ทางการ
ซูเปอร์นักรบดับทัพอสูร ที่อินเทอร์เน็ตมูวีเดตาเบส
ซูเปอร์นักรบดับทัพอสูร ที่ออลมูวี
ซูเปอร์นักรบดับทัพอสูร ที่ทีซีเอ็มมูวีเดตาเบส
ซูเปอร์นักรบดับทัพอสูร ที่บ็อกซ์ออฟฟิศโมโจ
ซูเปอร์นักรบดับทัพอสูร ที่รอตเทนโทเมโทส์
ซูเปอร์นักรบดับทัพอสูร ที่เมทาคริติก
ซูเปอร์นักรบดับทัพอสูร ที่สยามโซน.คอม
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ประจำชาติ:  สเปน  สหรัฐ
ธงชาติเซนต์วินเซนต์และเกรนาดีนส์

| --- | --- |


The gems (ธงอัญมณี)
การใช้: ธงชาติ ensign
สัดส่วนธง: 3:5
ประกาศใช้: 21 ตุลาคม พ.ศ. 2528
ออกแบบโดย: ธงสามแถบ พื้นสีฟ้า-เขียว-ทอง แถบกลางกว้างกว่าแถบอื่น กลางธงมีรูปสี่เหลี่ยมขนมเปียกปูน 3 รูป เรียงเป็นรูปอักษร "V"
 
ธงชาติเซนต์วินเซนต์และเกรนาดีนส์ มีลักษณะเป็นธงสี่เหลี่ยมผืนผ้า กว้าง 7 ส่วน ยาว 11 ส่วน ภายในแบ่งเป็นสามแถบ โดยแถบด้านคันธงเป็นสีฟ้า ด้านชายธงเป็นสีเขียว แถบกลางธงเป็นสีทอง โดยมีความกว้างเป็นสองเท่าของแถบด้านคันธงและด้านชายธง กลางแถบสีทองนั้นมีรูปสี่เหลี่ยมขนมเปียกปูนสีเขียว 3 รูป เรียงกันเป็นรูปอักษรละติน "V" ธงนี้เป็นธงที่ประกาศใช้เมื่อวันที่ 21 ตุลาคม พ.ศ. 2528
สีฟ้าในธง หมายถึงผืนฟ้าและท้องทะเลสีคราม สีทองหมายถึงความอบอุ่น จิตวิญญาณอันเจิดจ้าของปวงชน และผืนทรายสีทองในหมู่เกาะเกรนาดีนส์ สีเขียวหมายถึงพืชพรรณที่เขียวชอุ่มจากการเกษตรกรรมทั่วเกาะเซนต์วินเซนต์ และพลังแห่งความอดทนของประชาชน รูปสี่เหลี่ยมขนมเปียกปูน 3 รูป ซึ่งเรียงกันเป็นรูปตัว "V" คืออักษรตัวแรกของคำว่าเซนต์วินเซนต์ (St. Vincent) หมายถึง ความหลากหลายทางธรรมชาติในหมู่เกาะนี้ จนประเทศนี้ได้ชื่อว่าเป็นอัญมณีแห่งหมู่เกาะแอนทิลลิส (the Antilles) โดยเหตุดังกล่าว ทำให้ธงนี้มีอีกชื่อหนึ่งว่า "ธงอัญมณี" ("The gems")
ธงชาติสมัยต่างๆ

ธงอาณานิคม (จนถึง พ.ศ. 2522)
พ.ศ. 2522 - 2528
มี.ค. - ต.ค. 2528
ดูเพิ่ม

ตราแผ่นดินของเซนต์วินเซนต์และเกรนาดีนส์
เซนต์วินเซนต์แลนด์โซบิวทิฟูล
แหล่งข้อมูลอื่น

ธงชาติเซนต์วินเซนต์และเกรนาดีนส์ ที่ Flags of the World (อังกฤษ)
ถนนเจ้าคุณทหาร

|  ถนนเจ้าคุณทหาร> ข้อมูลของเส้นทาง |
| --- | --- |
ความยาว: 5.2 กิโลเมตร (3.2 ไมล์)
ทางแยกที่สำคัญ
ปลายทางทิศตะวันตก:  ถนนร่มเกล้า ในเขตลาดกระบัง กรุงเทพมหานคร
ปลายทางทิศตะวันออก:  ถนนฉลองกรุง ในเขตลาดกระบัง กรุงเทพมหานคร
ถนนเจ้าคุณทหาร (อักษรโรมัน: Thanon Chao Khun Thahan) เป็นถนนที่เชื่อมระหว่างถนนร่มเกล้า ถนนศรีนครินทร์-ร่มเกล้า และถนนฉลองกรุง ในพื้นที่แขวงคลองสามประเวศและแขวงลำปลาทิว เขตลาดกระบัง กรุงเทพมหานคร ระยะทางประมาณ 5.2 กิโลเมตร ตลอดระยะถนนเจ้าคุณทหารมีถนนที่สำคัญตัดผ่านดังนี้
เส้นทาง

จุดเริ่มต้น ถนนร่มเกล้า (ทางแยกต่างระดับเจ้ากรีฑา) โดยมีแนวถนนต่อเนื่องจากถนนศรีนครินทร์-ร่มเกล้า
ทางแยกเข้าสถานีขนส่งสินค้าชานเมือง (ร่มเกล้า) โดยแยกนี้จะมีสะพานลอยข้ามแยก
ถนนคุ้มเกล้า
จุดสิ้นสุด ถนนฉลองกรุง (แยกเจ้าคุณทหาร)
ตริอัมพเกศวรมนเทียร

| ตริอัมพเกศวรมนเทียร |
| --- | --- |
Tryambakeshwar Mandir

ศาสนา
ศาสนา: ศาสนาฮินดู
เขต: อำเภอนาศิก
เทพ: พระศิวะ
เทศกาล: มหาศิวราตรี
ที่ตั้ง
ที่ตั้ง: ตริมบัก
รัฐ: รัฐมหาราษฏระ
ประเทศ:  อินเดีย
ที่ตั้งในรัฐมหาราษฏระ
พิกัดภูมิศาสตร์: 19°55′56″N 73°31′51″E﻿ / ﻿19.93222°N 73.53083°E﻿ / 19.93222; 73.53083
สถาปัตยกรรม
ประเภท: Hemadpanthi
ผู้สร้าง: พาลาชี ราชี ราว (Balaji Baji Rao)
ตริอัมพเกศวรมนเทียร (Trimbakeshwar Mandir) เป็นโบสถ์พราหมณ์เก่าแก่ในเมืองตริมบัก (Trimbak) ห่างจากเมืองหลวงเขตคือนาศิกไป 28 กิโลเมตร ในเขตนาศิก ประเทศอินเดีย มนเทียรนี้สร้างขึ้นแด่พระศิวะและเป็นหนึ่งในสิบสองชโยติรลึงค์ (Jyotirlinga) และตั้งอยู่ใกล้กับต้นน้ำของแม่น้ำโคทาวรี
มนเทียรนี้ตั้งอยู่ระหว่างเขาสามลูก คือ พรหมคีรี (Brahmagiri), นิลคีรี (Nilagiri) และ กาลคีรี (Kalagiri) ภายในมนเทียรประดิษฐานศิวลึงค์ 3 องค์ เป็นตัวแทนถึงพระศิวะ, พระวิษณุ และพระพรหม สระน้ำของมนเทียรนี้มีชื่อว่า อมฤตวรรศินี (Amritavarshini) ในมนเทียรประดิษฐานมูรติของคงคาเทวี, ชเลศวร (Jaleswara), ราเมศวร (Rameswara), เคาตเมศวร (Gautameswara), เกทารนาถ (Kedarnatha), พระราม (Rama), พระกฤษณะ (Krishna), ปรศุราม (Parasurama) และ ลักษมีนารายณ์ นอกจากนี้หมู่อาคารในมนเทียรยังประกอบด้วยอาศรมและสมาธิของสันตะองค์ต่าง ๆ
ธงชาติเซนต์ลูเชีย

| --- | --- |


การใช้: ธงชาติ และ ธงเรือพลเรือน
สัดส่วนธง: 1:2
ประกาศใช้: พ.ศ. 2545
ลักษณะ: ธงสีฟ้า กลางมีรูปสามเหลี่ยมสีขาว-ดำ-เหลือง ซ้อนทับกัน
ออกแบบโดย: Dunstan St. Omer
 
ธงชาติเซนต์ลูเชีย เริ่มใช้มาตั้งแต่วันที่ 1 มีนาคม พ.ศ. 2510 หลังการประกาศเอกราชจากสหราชอาณาจักรไม่นาน ลักษณะเป็นธงสี่เหลี่ยมผืนผ้าพื้นสีฟ้า กลางธงเป็นรูปสามเหลี่ยมซ้อนทับกัน 3 รูป รูปที่อยู่ข้างหลังสุดพื้นสีขาว สามเหลี่ยมที่อยู่ถัดเข้ามาข้างในพื้นสีดำ และสามเหลี่ยมที่อยู่ข้างหน้าสุดพื้นสีเหลือง โดยฐานรูปสามเหลี่ยมสีเหลืองนั้นกว้างเท่ากับฐานของรูปสีขาว รูปเหล่านี้เมื่อนำมารวมกันแล้วมีลักษณะคล้ายหัวลูกศร แบบธงดังกล่าวนี้มีเมื่อแรกประกาศใช้นั้นพื้นสีฟ้าจะเข้มมาก รูปสามเหลี่ยมสีเหลืองมีขนาดเตี้ยกว่าที่ใช้ในปัจจุบัน และสัดส่วนธงเป็นกว้าง 2 ส่วน ยาว 3 ส่วน ต่อมาได้ปรับแบบให้ใกล้เคียงกับธงที่ใช้ในปัจจุบันมากขึ้นเมื่อปี พ.ศ. 2522 โดยขยายสัดส่วนธงเป็น 1:2 แต่พื้นธงสีฟ้านั้นยังคงเข้มอยู่ ภายหลังจึงปรับระดับพื้นสีฟ้าให้อ่อนลงในปี พ.ศ. 2545 ซึ่งก็คือแบบธงที่ใช้ในปัจจุบัน
ความหมายของธงชาติเซนต์ลูเชียมีดังนี้
พื้นสีฟ้า หมายถึง ผืนฟ้าและท้องทะเลที่โอบล้อมเกาะ และหมายถึงความภักดี
หัวลูกศรสีดำขอบขาว หมายถึง การอยู่ร่วมกันด้วยความสมัครสมานสามัคคี และแสดงว่าอิทธิพลของวัฒนธรรมคนผิวดำ ซึ่งเป็นคนส่วนใหญ่ของประเทศ อยู่เหนือกว่าวัฒนธรรมชาวยุโรปผิวขาว
สามเหลี่ยมสีเหลือง หมายถึงยอดเขาไพตันส์ (the Pitons) ซึ่งเป็นยอดเขา 2 ลูกที่อยู่กลางมหาสมุทร และเป็นสัญลักษณ์ของประเทศ
ธงสมัยต่างๆ

พ.ศ. 2510 - 2522
พ.ศ. 2522 - 2545
ดูเพิ่ม

ตราแผ่นดินของเซนต์ลูเชีย
ซันส์แอนด์ดอเทอส์ออฟเซนต์ลูเชีย
แหล่งข้อมูลอื่น

ธงชาติเซนต์ลูเชีย ที่ Flags of the World (อังกฤษ)
เว็บไซต์ของรัฐบาลเซนต์ลูเชีย
ถนนเจริญรัถ

|  ถนนเจริญรัถ |
| --- | --- |
ถนนเจริญรัถ
ทางแยกที่สำคัญ
ปลายทางทิศตะวันตก:  ถนนสมเด็จพระเจ้าตากสิน ในเขตคลองสาน กรุงเทพมหานคร
ปลายทางทิศตะวันออก:  แยกเจริญรัถ ในเขตคลองสาน กรุงเทพมหานคร
ถนนเจริญรัถ (อักษรโรมัน: Thanon Charoen Rat) ถนนสายหนึ่งในกรุงเทพมหานคร ตั้งอยู่ในพื้นที่แขวงคลองสานและแขวงคลองต้นไทร เขตคลองสาน ในฝั่งธนบุรี เดิมเคยเป็นทางรถไฟสายแม่กลองมาก่อน โดยเป็นส่วนต้นของทางรถไฟสายนี้ที่วิ่งจากสถานีวงเวียนใหญ่ ไปยังสถานีปลายทางคือสถานีปากคลองสาน แต่ในรัฐบาลที่มีจอมพลสฤษดิ์ ธนะรัชต์ เป็นนายกรัฐมนตรีได้ยกเลิกทางรถไฟส่วนนี้และยกเลิกสถานีปากคลองสาน และถมทางรถไฟช่วงตั้งแต่สถานีวงเวียนใหญ่จนถึงสถานีปากคลองสานเพื่อสร้างเป็นถนนแทน
ถนนเจริญรัถ เป็นถนนที่มีลักษณะเป็นซอย เชื่อมระหว่างถนนสมเด็จพระเจ้าตากสินด้านวงเวียนใหญ่ กับถนนเจริญนคร ในช่วงต้นถนน ในฝั่งถนนด้านวงเวียนใหญ่เป็นตลาดวงเวียนใหญ่ เป็นตลาดสดที่ใหญ่ที่สุดแห่งหนึ่งในฝั่งธนบุรี และกรุงเทพมหานคร นอกจากนี้แล้วช่วงถัดไป ยังเป็นแหล่งรวมร้านค้าที่ขายสินค้าเกี่ยวกับวัสดุอุปกรณ์ที่ใช้ทำเครื่องหนังและกระเป๋าไว้เป็นจำนวนมาก ทั้งค้าปลีกและค้าส่ง นับเป็นแหล่งรวมร้านค้าประเภทนี้ที่ขึ้นชื่อ ถนนเจริญรัถไปสิ้นสุดที่ทางแยกเจริญรัถที่เป็นจุดตัดกับถนนเจริญนคร ซึ่งบริเวณนี้เป็นศูนย์การค้าในชื่อ คลองสานพลาซ่า และเป็นท่าคลองสาน ท่าเรือข้ามฟากที่ข้ามไปยังท่าสี่พระยา ในฝั่งพระนครได้ ซึ่งอยู่ใกล้กับริเวอร์ซิตี้และโรงแรมรอยัลออร์คิดเชอราตัน และสามารถเชื่อมต่อไปยังย่านตลาดน้อยและตรอกกัปตันบุช (ซอยเจริญกรุง 30) อันเป็นย่านเก่าแก่ที่อยู่ใกล้เคียงได้
รถโดยสารประจำทางสาย 57 เป็นเพียงสายเดียวที่วิ่งผ่านถนนเจริญรัถตลอดทั้งสาย
แหล่งข้อมูลอื่น

แผนที่และภาพถ่ายทางอากาศของ ถนนเจริญรัถ
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
13°43′34″N 100°30′04″E﻿ / ﻿13.726102°N 100.501225°E﻿ / 13.726102; 100.501225
ธงชาติเคนยา

| --- | --- |


การใช้: ธงชาติ และ ธงเรือพลเรือน และ ธงเรือรัฐบาล
สัดส่วนธง: 2:3
ประกาศใช้: 12 ธันวาคม พ.ศ. 2506
ลักษณะ: ธงสามแถบแนวนอน พื้นสีดำ-แดง-เขียว แต่ละแถบถูกแบ่งด้วยแถบสีขาวขนาดเล็ก กลางธงมีภาพโล่และหอกไขว้
 


การใช้: ธงนาวี
สัดส่วนธง: 1:2
ประกาศใช้: พ.ศ. 2506
ลักษณะ: ธงพื้นขาว มีรูปธงชาติที่มุมธงบนด้านคันธง ตอนปลายธงมีรูปสมอสีแดง
 
ธงชาติเคนยา มีลักษณะเป็นธงสามสี รูปสี่เหลี่ยมผืนผ้า กว้าง 2 ส่วน ยาว 3 ส่วน ภายในแบ่งเป็นพื้นสีดำ-แดง-เขียว ตามแนวนอน โดยที่แถบสีแดงนั้น มีเส้นขอบสีขาวขนาบอยู่ทั้งด้านบนและด้านล่าง ที่กลางธงนั้นมีรูปโล่แบบชนเผ่ามาซาย ซ้อนทับบนหอกไขว้ 2 เล่ม
การออกแบบธง

ระดับค่าความเข้มของโทนสีที่ใช้เป็นธงชาติ โดยกรมกิจการทั่วไป.
| โทนสี | สีแดง | สีเขียว |
| --- | --- | --- |
| British Standard Colours | Post office red 0-006 | 0-010 |
ความหมาย

ความหมายต่างๆ ของสีและสัญลักษณ์ในธงดังนี้
สีดำ หมายถึง ชนชาติส่วนใหญ่ของประเทศ คือ ชนผิวดำ
สีแดง หมายถึง เลือดที่หลั่งไหลเพื่อการต่อสู้เรียกร้องเอกราช
สีเขียว หมายถึงความมั่งคั่งของทรัพยากรธรรมชาติ
ขอบสีขาวริมแถบสีแดง หมายถึง สันติภาพ
โล่แบบชนเผ่ามาซายและหอกไขว้ 2 เล่ม หมายถึง การปกป้องทุกสิ่งทุกอย่างที่กล่าวไว้ข้างต้น
โดยสีดำ-แดง-เขียวในธงชาติ มีที่มาจากสีธงของพรรค Kenya African National Union ส่วนเส้นขอบสีขาวริมแถบสีแดงนั้น เป็นส่วนที่มีการเพิ่มเติมเข้ามาในภายหลัง
ธงนี้มีการประกาศใช้อย่างเป็นทางการเมื่อวันที่ 12 ธันวาคม พ.ศ. 2506
ดูเพิ่ม

ธงในประเทศเคนยา
ธงชาติซูดานใต้